ডাইনোসরের চামড়ার আদলে তৈরি হ্যান্ডব্যাগ! দাম শুনলে চমকে উঠবেন…

ওয়েব ডেস্ক: ফ্যাশন দুনিয়ায় (Fearsome to fashion) চমক লাগাতে এবার এক অভিনব উদ্যোগ। বিশ্বের অন্যতম ভয়ঙ্কর ডাইনোসরের চামড়ার আদলে তৈরি একটি হ্যান্ডব্যাগ নিলামে উঠতে চলেছে, যা ঘিরে ইতিমধ্যেই কৌতূহল তুঙ্গে। জানা গিয়েছে, প্রাগৈতিহাসিক যুগের ভয়ঙ্কর শিকারি টিরানোসরাস রেক্স T-Rex (Tyrannosaurus rex)-এর ত্বকের গঠন ও টেক্সচারকে নকল করে এই ব্যাগটি তৈরি করা হয়েছে। যদিও বাস্তবে ডাইনোসরের চামড়া ব্যবহার করা হয়নি, বিশেষ প্রযুক্তির সাহায্যে সেই রকম অনুভূতি ও নকশা ফুটিয়ে তোলা হয়েছে।

নির্মাতাদের দাবি, অত্যাধুনিক বায়ো-ইঞ্জিনিয়ারিং ও ডিজাইনের সমন্বয়ে এই ব্যাগ তৈরি করা হয়েছে, যা দেখতে যেমন অভিনব, তেমনই টেকসই। বিলাসবহুল এই পণ্যের সম্ভাব্য দামও আকাশছোঁয়া হতে পারে বলে মনে করা হচ্ছে।

আরও পড়ুন: পার্ক কিংবা ক্যাফে নয়, এবার এই জায়গাগুলিতে জমবে প্রেম

ফ্যাশন বিশেষজ্ঞদের মতে, অদ্ভুত ও ব্যতিক্রমী ডিজাইনের প্রতি বিশ্বজুড়ে আগ্রহ বাড়ছে। সেই ট্রেন্ডেরই অংশ হিসেবে এই ধরনের পণ্য বাজারে আনা হচ্ছে। নিলামে ওঠার আগেই সংগ্রাহক ও ফ্যাশনপ্রেমীদের মধ্যে এই ব্যাগ নিয়ে চর্চা শুরু হয়েছে। সব মিলিয়ে, ইতিহাস ও আধুনিক প্রযুক্তির মেলবন্ধনে তৈরি এই হ্যান্ডব্যাগ নিলামে কত দামে বিক্রি হয়, এখন সেদিকেই নজর বিশ্ববাসীর।

The post ডাইনোসরের চামড়ার আদলে তৈরি হ্যান্ডব্যাগ! দাম শুনলে চমকে উঠবেন… first appeared on KolkataTV.